Rikunarita-ORG/Wikinium huggingface dataset:
# 6 goe̍h 6 ji̍t

|  |  |  |
| --- | --- | --- |
| << | **6 goe̍h** | >> |
|

|  |  |  |  |  |  |  |
| --- | --- | --- | --- | --- | --- | --- |
| LP | P1 | P2 | P3 | P4 | P5 | P6 |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |  |  |  |
|  |  |  |  |  |  |  |

 |
| 2026 nî--ê ji̍t-chì |

**6 goe̍h 6 ji̍t**, ia̍h sī kóng **6 goe̍h 6 hō**, sī Gregorius Le̍k-hoat lāi-bīn chi̍t tang ê tē 157 kang (lūn-nî tē 158 kang), lī nî-té iáu ū 208 kang.

## Cheh-ji̍t

* Kok-chè Ka-pi-ji̍t
* Liân-ha̍p-kok Sè-kài Lō͘-se-a-gí-ji̍t
* Tiong-hôa Bîn-kok Kang-têng-su-cheh
* Tiong-hôa Jîn-bîn Kiōng-hô-kok Choân-kok Ài-ba̍k-ji̍t (-愛目日)
* Hân-kok Hián-tiong-ji̍t (顯忠-)
* Sūi-tián Kok-khèng-ji̍t
* Bolivia Kàu-su-cheh

## Sū-kiāⁿ

* 1683 nî: Eng-kok Oxford Tāi-ha̍k ē-kha ê Ashmolean Phok-bu̍t-koán chèng-sek khai-hòng, che sī Eng-gí sè-kài thâu ê tāi-ha̍k phok-bu̍t-koán.
* 1884 nî: Oa̍t-lâm Nguyễn Tiâu (Ńg Tiâu, 阮-) kap Hoat-kok chhiam-tēng *Huế Tiâu-iok* (Sūn-hòa Tiâu-iok, 順化-), Oa̍t-lâm sêng-ûi Hoat-kok ê pó-hō͘-kok.
* 1844 nî: Ki-tok-kàu Chheng-liân-hoē (YMCA) sêng-li̍p.
* 2020 nî: Keng-koè tâu-phiò, Tâi-oân Ko-hiông ê chhī-tiúⁿ Hân Kok-jû hō͘ pā-bián, sī Tiong-hôa Bîn-kok hêng-hiàn í-lâi thâu-chi̍t-ê hőng pā-bián ê ti̍t-hat-chhī chhī-tiúⁿ.

## Chhut-sì

* 1236 nî – Bûn Thian-siông, Lâm-sòng koaⁿ-oân.
* 1599 nî – Diego Velázquez, Se-pan-gâ ōe-ka.
* 1699 nî – Alamgir 2-sè, Mogul hông-tè.
* 1799 nî – Alexander Pushkin, Lō͘-se-a bûn-ha̍k-ka.
* 1807 nî – Thiệu Trị (Siāu-tī-tè, 紹治帝), Oa̍t-lâm hông-tè.
* 1875 nî – Thomas Mann, Tek-kok siáu-soat-ka.
* 1898 nî – Tân Khé-chhoan, Tâi-oân si̍t-gia̍p-ka.
* 1901 nî – Sukarno, Ìn-nî Chóng-thóng.
* 1934 nî – Albert 2-sè, Pe̍k-ní-gī kok-ông.
* 1944 nî – Lū Siù-liân, Tâi-oân chèng-tī jîn-bu̍t, tē-10, 11-jīm Tiong-hôa Bîn-kok Hù-chóng-thóng.
* 1951 nî – Tân Kiàn-jîn, Tâi-oân kho-ha̍k-ka, chèng-tī jîn-bu̍t, tē-14-jīm Tiong-hôa Bîn-kok Hù-chóng-thóng, chêng Hêng-chèng-īⁿ-tiúⁿ.
* 1955 nî – Sím bûn-têng, Tâi-oân ián-oân, chú-chhî-jîn, koa-chhiú.
* 1963 nî – Jason Isaacs, Eng-kok ián-oân.
* 1963 nî – Vincent Collet, Hoat-kok nâ-kiû-oân.
* 1967 nî – Lîm Bí-siù, Tâi-oân ián-oân.
* 1975 nî – Tân Khí-cheng, Tâi-oân koa-chhiú.
* 1975 nî – Fritzi Haberlandt, Tek-kok ián-oân.
* 1985 nî – Trystan Magnuson, Ka-ná-tah iá-kiû-oân.
* 1997 nî – San-kháu Chhiàn (山口茜), Ji̍t-pún ú-mô͘-kiû-oân

## Kòe-sin

* 1393 nî – Go-En'yû Thian-hông (Āu Oân-iông Thian-hông, 後圓融-), Ji̍t-pún Pak-tiâu thian-hông.
* 1832 nî – Jeremy Bentham, Eng-lân tiat-ha̍k-ka.
* 1916 nî – Oân Sè-khái, Tiong-kok Chóng-thóng.
* 1938 nî – N̂g Chū, Tiong-kok im-ga̍k-ka.
* 1946 nî – Gerhart Hauptmann, Tek-kok bûn-ha̍k-ka.
* 1961 nî – Carl Gustav Jung, Sūi-se sim-lí-ha̍k-ka.
* 1984 nî – Ngô͘ Kok-cheng, Tiong-kok chèng-tī-ka.
* 2013 nî – Jerome Karle, Bí-kok hòa-ha̍k-ka.
* 2020 nî – Khó͘ Khun-goân, Tâi-oân chèng-tī jîn-bu̍t, chêng Ko-hiông-chhī Gī-tiúⁿ.

## Gōa-pō͘ liân-kiat
# Si̍p-jī-kun

Tiong-sè-kí chhiú-kó biâu-siá ê Tē-it-chhù Si̍p-jī-kun ê Iâ-lō͘-sat-léng kong-siâⁿ.
**Si̍p-jī-kun** sī Ki-tok-kàu tùi Au-chiu hoat-khí ê chi̍t liân-sòa kun-sū hêng-tōng, chú-iàu ê te̍k-jîn sī I-su-lân sè-le̍k, jî-chhiáⁿ mā kong-kek kî-thaⁿ īⁿ-kàu sè-le̍k, chhin-chhiūⁿ Su-lá-hu, Iû-thài, Bông-kó͘ ia̍h Tang-chèng-kàu téng-téng. Si̍p-jī-kun ê cheng-chiàn tùi 1096 nî khai-sí, lóng-chóng kè-sio̍k beh 200 tang.
# Peraleda de la Mata

|  |
| --- |
| **Peraleda de la Mata** |
| —  Municipio  — |
| Peraleda de la Mata ê kéng-sek
 |
|

|  |  |
| --- | --- |
|  **Kî-á** |  **Hui-kì** |

 |
| Peraleda de la Mata tī séng lāi ê hoān-ûi ê uī-tìPeraleda de la Mata tī séng lāi ê hoān-ûi |
| Peraleda de la MataPeraleda de la Mata tī Se-pan-gâ ê tāi-lio̍k ūi-tì |
| Keng-hūi-tō͘: ﻿ / ﻿ |
| Kok-ka
 |  Se-pan-gâ
 |
| Chū-tī siā-lí
 | Extremadura
 |
| Séng
 | Cáceres
 |
| **Jîn-kháu** |
|  - Lóng-chóng | 1,506 lâng |
| Sî-khu | CET (UTC+1)
  |
|  - Joa̍h-tang | CEST (UTC+2) |

**Peraleda de la Mata** sī tī Se-pan-gâ Extremadura chū-tī siā-lí Cáceres séng ê chi̍t ê *municipio*.

## Tē-lí

Tī pún tē-hng sì-ûi ê hêng-chèng-khu ū Bohonal de Ibor, Valdehúncar, Millanes, Navalmoral de la Mata, Rosalejo, Talayuela, Oropesa.

## Jîn-kháu

Chit ūi tī 2006 nî ê jîn-kháu-sò͘ sī 1,536 lâng; kàu 2016 nî ê sî ū 1,399 lâng.

## Liân-kiat

* Koaⁿ-hong bāng-chām

 *Che sī chi̍t phiⁿ koan-î Cáceres Séng tē-lí ê phí-á-kiáⁿ. Chhiáⁿ tàu khok-chhiong.*
# Kau-thong

**Kau-thong**, it-poaⁿ sī chí **ūn-su**, si iōng khong-tiong, kúi-tō, tō-lō͘, chúi, lám-soh, kong-lō͘, thài-khong téng khoán choè tō-lō͘ lâi ūn-sàng liû-thong jîn-goân, tōng-bu̍t kah mn̍gh-kiāⁿ. Kau-thong ê sêng-hun ē-tàng hun chò ki-chhó͘ siat-si (*infrastructure*), ūn-su khì-kū kap chhau-chok keng-gêng.

Thong-sìn sī kóng-gī ê kau-thong, ū-hêng ê mn̍gh-kiāⁿ tiong phoe-sìn mā-sī kî-tiong chi-it, lēng-goā thàu-koè ū-soàⁿ, bô-soàⁿ choè thoân-sàng pêⁿ-tâi, gí-giân, siaⁿ-im, bûn-jī, tô͘-siòng, sìn-hō keng-koè chhú-lí lóng-sī hiān-chú-sî thoân-sàng ê tùi-siòng.
# iPad

Apple iPad
Apple iPad
**iPad** (Eng-gí ho͘-im: /ˈaɪpæd/; "Ái-phé") sī Apple Kong-si khai-hoat ê chi̍t lūi tablet tiān-náu sán-phín. Tī 2010 nî thâu chi̍t tāi chiūⁿ-chhī. Ki-pún hêng-thé sī sù-hong-hêng, keng-kòe LCD lâi chhau-chok kiam hián-sī.

Kàu 2015 nî 11 goe̍h ûi-chí ê siōng sin pán-pún sī iPad Pro.
# McDonald-hoà

**McDonald-hoà** (Eng-gí: *McDonaldization*), ia̍h sī kóng **McDonald-chú-gī** (*McDonaldism*), sī siā-hoē-ha̍k-ka George Ritzer tī *Siā-hoē ê McDonald-hoà* (*The McDonaldization of Society*) lāi-bīn só͘ thê chhut ê kài-liām, ēng McDonald's liân-só chhan-thiaⁿ ê keng-êng hong-sek lâi ké-soeh hiān-tāi ha̍p-lí-hoà siā-hoē ê ūn-chok.

McDonald-hoà ê ki-pún goân-sò͘ ū "hāu-lu̍t" (*efficiency*), "khó-ū-chhek-sèng" (*predictability*), "khó-kè-sǹg-sèng" (*calculability*), koh ū "ēng hui-jîn-sek ki-su̍t thè-ōaⁿ lâng lâi chò khòng-chè". Chit khoán hêng-sek lí-sèng thang hoat-tián chhut "ha̍p-lí-sèng ê bô-ha̍p-lí-sèng" (*irrationality of rationality*), sī kóng ha̍p-lí-hoà sán-seng ê "bô-ha̍p-lí" kiat-kó.

## Liân-kiat

* The Irrationality of Rationality

## Siong-koan

* Ford-chú-gī